สวัสดีค่ะ พอดีอยากปรึกษาค่ะ คือหนูปวดท้องเหมือนจะเป็นประจำเดือน ปวดแบบหน่วงๆ เป็นบ้างหายบ้าง มีอาการตกขาว เหมือนประจำเดือนจะมาประมาณ1 สัปดาห์แล้วค่ะ แต่ก็ยังไม่มา (ไม่เคยมีเพศสัมพันธ์มาก่อนค่ะ) อยากทราบว่าเป็นอะไรหรือเปล่าคะ
สวัสดีค่ะ การที่ประจำเดือนยังไม่มานั้น นอกจากการตั้งครรภ์แล้ว อาจเกิดได้จากหลายสาเหตุ เช่น มีความเครียด ทำงานหนัก ออกกำลังกายมากไป พักผ่อนน้อย อดนอน นอนดึก อดอาหาร มีน้ำหนักลด หรือมีน้ำหนักเพิ่มขึ้นรวดเร็ว หรือมีการเจ็บป่วยไม่สบาย เช่น ไข้หวัด ท้องเสีย เป็นต้นส่วนอาการปวดท้องคล้ายปวดประจำเดือน และมีอาการตกขาว อาจเป็นอาการก่อนมีประจำเดือนมาก็ได้ ซึ่งอาจปรากฏได้นาน 1-2 สัปดาห์ก่อนที่ประจำเดือนจะมา ดังนั้นแนะนำให้สังเกตอาการและรอประจำเดือนไปก่อน ซึ่งประจำเดือนน่าจะมาในเวลาไม่นานแต่หากอาการปวดท้องเป็นมากขึ้นเรื่อยๆ หรือประจำเดือนไม่มานานเกิน 3 เดือน จึงควรไปพบแพทย์เพื่อหาสาเหตุอื่นๆ เช่น มีภาวะถุงน้ำจำนวนมากในรังไข่ มีเนื้องอกที่รังไข่ มีภาวะไทรอยด์ฮอร์โมนเป็นพิษ มีพังผืดในอุ้งเชิงกราน เป็นต้น